
Annwyl Syr/Fadam,

Cyfeirnod y drwydded: EPR/YP3138UJ
Gweithredwr: Gwynedd Council
Cyfleuster: Llwyn Isaf Landfill

Arolwg addasu i’r newid yn yr hinsawdd

Fel gweithredwr trwydded Rheoliad Trwyddedu’r Amgylchedd (EPR), mae angen i chi ddeall a allai effeithiau newid yn yr hinsawdd gynyddu'r risg o ddigwyddiad amgylcheddol neu ddiffyg cydymffurfio â'ch trwydded. 
Disgwyliwn ichi asesu effeithiau newid yn yr hinsawdd sydd eisoes wedi digwydd a'r rhai a fydd yn digwydd yn y dyfodol. Mae angen ymgorffori effeithiau newid yn yr hinsawdd yn eich gweithdrefnau ar gyfer asesu'r risg o ddigwyddiadau amgylcheddol a diffyg cydymffurfio ac ar gyfer cynllunio a chyflawni'r mesurau angenrheidiol i'w rheoli.
Mae canllawiau ar arfer gorau ar gyfer addasu i newid yn yr hinsawdd yn gwella’n barhaus ac rydym yn awr yn ceisio adolygu i ba raddau y mae gweithredwyr EPR yn ymwybodol o arferion da a gorau sy’n ymwneud â newid yn yr hinsawdd ac yn eu gweithredu. 
Rydym wedi datblygu arolwg byr i gasglu'r wybodaeth hon er mwyn deall yn well pa ganllawiau a mesurau y mae gweithredwyr yn eu defnyddio neu'n bwriadu eu defnyddio ar gyfer addasu i newid yn yr hinsawdd. Byddwn yn defnyddio’r wybodaeth o’r arolwg i’n helpu i lywio a llunio’n gwaith rheoleiddio o ran addasu i newid yn yr hinsawdd yn y dyfodol, a bydd hefyd yn gyfle i ni ymgysylltu â chyfleusterau wedi’u rheoleiddio ac adolygu’r cynnydd yn y dyfodol. 
Mae effeithiau newid hinsawdd yn safle-benodol ac yn ddaearyddol unigryw, felly os oes gennych fwy nag un safle yng Nghymru, bydd angen i chi gwblhau'r arolwg ar-lein ar gyfer pob un.
Mae'r arolwg ar-lein yn orfodol, bydd yn cymryd tua 45 munud i'w gwblhau a dylai fod yn seiliedig ar eich sefyllfa bresennol. Gallai methu â bodloni’r Hysbysiad Gwybodaeth ffurfiol (drwy lenwi’r arolwg hwn) arwain at gamau ffurfiol yn cael eu cymryd gan CNC yn erbyn eich cwmni. Gallai’r cam ffurfiol hwn effeithio ar eich ffioedd cynhaliaeth EPR yn y flwyddyn ariannol nesaf. Er mwyn cwblhau’r arolwg hwn bydd angen i chi wybod am y safonau a’r canllawiau rydych wedi’u defnyddio/yn defnyddio/yn bwriadu eu defnyddio ar gyfer addasu i newid hinsawdd. 
Rhaid i chi gwblhau'r arolwg ar-lein gorfodol trwy'r ddolen a ddarperir erbyn 8 Tachwedd 2024.

Os oes gennych unrhyw gwestiynau, anfonwch e-bost at north.wales.ppc@cyfoethnaturiolcymru.gov.uk  gan ddyfynnu cyfeirnod eich trwydded.  

Yn gywir, 


Tîm Rheoliad Diwydiant Gogledd Ddwyrain 
Cyfoeth Naturiol Cymru 

